Ján Mrva

Ing. Ján Mrva (* 17. október 1969, Bratislava) je slovenský geodet, projektant pozemkových úprav, podnikateľ, bývalý trojnásobný starosta mestskej časti Bratislava-Vajnory. V roku 1992 absolvoval štúdium na stavebnej fakulte Slovenskej technickej univerzity v Bratislave, odbor Geodézia a kartografia, odvetvie kataster nehnuteľností a pozemkové úpravy. V roku 2017 kandidoval na župana Bratislavského samosprávneho kraja a v roku 2018 na primátora Bratislavy, nebol však úspešný.

V čase jeho pôsobenia ako starostu Vajnor mestská časť investovala do Domu kultúry a nových cyklotrás. Dňa 8 decembra 2018 bolo uskutočnené miestne referendum na základe petície obyvateľov, ktoré požadovalo zachovanie funkcie šport na území Starého letiska. Miestne referendum inicioval neúspešný kandidát na starostu mestskej časti Juraj Ondruška, ktorého kampaň bola postavená práve na tejto téme. Zúčastnilo sa ho 35,91% obyvateľov a bolo neplatné.

Bol hlavným iniciátorom petície Bratislava proti hazardu, ktorú podpísalo viac ako 136 000 obyvateľov a stala sa najvážnejšou komunálnou témou. Snaha regulovať herne v hlavnom meste bola doriešená až po zmene zákona, keď mestské zastupiteľstvo takmer jednohlasne schválilo zákaz umiestňovania hazardu v meste od 1. januára 2021.

Ako člen občianskeho združenia Triblavina presadzoval a aktívne bojoval za výstavbu kolektorov pri Diaľnici D1, v dôsledku čoho došlo napríklad k oneskoreniu výstavby križovatky Triblavina.

Od augusta 2020 je predsedom Úradu geodézie, kartografie a katastra Slovenskej republiky. Do tejto funkcie bol vymenovaný ministrom Jánom Mičovským bez výberového konania.

Prehľad činnosti 
Stručný zoznam funkcií:
199293pôsobil na katastrálnom úrade v Bratislave, odbor mapovanie
199395pracoval na technickom oddelení Správy katastra Bratislava mesto
19952006podnikal v oblasti geodézie a kartografie (spracovanie registrov obnovenej evidencie pôdy, všetky druhy geodetických prác atď.)
20042006predseda Slovenského pozemkového fondu (SPF), inicioval usporiadanie pozemkového vlastníctva na celom území Slovenska z prostriedkov SPF a ochranu práv nezistených vlastníkov v správe SPF 
20062018starosta mestskej časti Bratislava-Vajnory
20142018poslanec mestského zastupiteľstva Bratislavy
20152016predseda Regionálneho združenia mestských častí hlavného mesta SR Bratislavy
2020predseda Úradu geodézie, kartografie a katastra Slovenskej republiky

Referencie 

Slovenskí geodeti
Slovenskí podnikatelia
Starostovia mestskej časti Bratislava-Vajnory
Poslanci mestského zastupiteľstva v Bratislave
Absolventi Stavebnej fakulty Slovenskej technickej univerzity v Bratislave
Osobnosti z Bratislavy